cyanic-selkie/wikianc huggingface dataset:
สยามเซ็นเตอร์
สยามเซ็นเตอร์ เป็นศูนย์การค้าขนาดใหญ่แบบพิเศษเฉพาะ (Specially Shopping Center) ซึ่งไม่มีร้านแบ่งตามแผนก (Department Store) ดำเนินงานโดย บริษัท สยามพิวรรธน์ จำกัด มีที่ตั้งอยู่ตรงกลางของกลุ่มศูนย์การค้าวันสยาม ในย่านสยาม ริมถนนพระรามที่ 1
ประวัติ
สยามเซ็นเตอร์เปิดบริการเมื่อปี พ.ศ. 2516 โดยสมเด็จพระศรีนครินทราบรมราชชนนี เสด็จพระราชดำเนินทรงเปิดศูนย์การค้า ปรับปรุงครั้งแรกเมื่อปี พ.ศ. 2534 ปรับปรุงครั้งที่สองเมื่อปี พ.ศ. 2540 (หลังไฟไหม้) ใช้เวลาราว 2 ปี ใช้งบกว่า 90 ล้าน ปรับปรุงครั้งที่สาม ระหว่างเดือนมกราคม-ตุลาคม พ.ศ. 2548 ใช้งบกว่า 350 ล้านบาท (ทยอยปิดบางส่วน) และปรับปรุงครั้งที่สี่ ระหว่างเดือนกรกฎาคม - ธันวาคม พ.ศ. 2555 และเปิดให้บริการอย่างเป็นทางการในวันที่ 11 มกราคม พ.ศ. 2556
การจัดสรรพื้นที่
สยามเซ็นเตอร์มีพื้นที่แต่ละชั้นประมาณ 200-400 ตารางเมตร โดยแบ่งได้เป็น 4 ส่วนใหญ่ ได้แก่
โดยมีทางเดินซึ่งเชื่อมเข้ากับสยามดิสคัฟเวอรี สยามพารากอน และสถานีสยามของรถไฟฟ้าบีทีเอส
รางวัลที่ได้รับ
หลังการปรับปรุงอาคารครั้งที่สี่ สยามเซ็นเตอร์ได้รับเลือกให้เป็นผู้ชนะและได้รับรางวัลโกลด์ อวอร์ด จากเวทีเอเชีย แปซิฟิก ช็อปปิ้ง เซ็นเตอร์ อวอร์ด ในปี พ.ศ. 2557 และติด 1 ใน 5 ศูนย์การค้าที่ออกแบบดีที่สุดของโลก จากการจัดอันดับของสมาคมศูนย์การค้าระหว่างประเทศ (International Council of Shopping Centers – ICSC) ประจำปี พ.ศ. 2558 ในสาขาการออกแบบและพัฒนา และ รางวัลศูนย์การค้าที่ยอดเยี่ยมของประเทศไทย จากการโหวตของนักท่องเที่ยวชาวจีน ซึ่งเป็นการจัดขึ้นโดยการท่องเที่ยวแห่งประเทศไทย โดยสยามเซ็นเตอร์ได้รับเลือกเป็นศูนย์การค้าที่ดีที่สุดประจำปี พ.ศ. 2558
ภาษาบูรูซู
ภาษาบูรูซู (Burusu language) หรือ ภาษาบูลูซู มีผู้พูด 4,350 คน เมื่อ พ.ศ. 2550 ในจังหวัดกาลีมันตันตะวันออก ประเทศอินโดนีเซีย จัดอยู่ในตระกูลภาษาออสโตรนีเซียน กลุ่มภาษามลาโย-โพลีนีเซีย สาขาบอร์เนียวเหนือ สาขาย่อย เรยัง-ซาเยา
อ้างอิง
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
อำเภอบ้านแฮด
บ้านแฮด เป็นอำเภอหนึ่งของจังหวัดขอนแก่น เป็นที่ตั้งโรงพยาบาลเฉพาะทางด้านโรคผิวหนังประจำภาคตะวันออกเฉียงเหนือ คือ โรงพยาบาลสิรินธร
ประวัติ
ท้องที่อำเภอบ้านแฮดเดิมเป็นส่วนหนึ่งของอำเภอบ้านไผ่ ทางราชการได้แบ่งพื้นที่การปกครองออกมาจัดตั้งเป็น กิ่งอำเภอบ้านแฮด ตามประกาศกระทรวงมหาดไทยเมื่อวันที่ 7 กุมภาพันธ์ พ.ศ. 2538 โดยมีผลบังคับตั้งแต่วันที่ 1 เมษายน ปีเดียวกัน และต่อมาได้มีพระราชกฤษฎีกาลงวันที่ 24 สิงหาคม พ.ศ. 2550 ยกฐานะขึ้นเป็น อำเภอบ้านแฮด โดยมีผลบังคับตั้งแต่วันที่ 8 กันยายน ปีเดียวกัน
ที่ตั้ง
อำเภอบ้านแฮดตั้งอยู่ทางตอนกลางค่อนไปทางทิศตะวันออกเฉียงใต้ของจังหวัด มีอาณาเขตติดต่อกับเขตการปกครองข้างเคียง ดังนี้
การปกครองส่วนภูมิภาค
อำเภอบ้านแฮดมีเขตการปกครองรวม 4 ตำบล แต่ละตำบลแบ่งออกเป็นหมู่บ้านรวม 45 หมู่บ้าน ได้แก่
การปกครองส่วนท้องถิ่น
ท้องที่อำเภอบ้านแฮดประกอบด้วยองค์กรปกครองส่วนท้องถิ่น 5 แห่ง ได้แก่
อามา-กิ
อามา-กิ เป็นศัพท์ภาษาซูเมอร์ที่เขียนเป็น  ama-gi4 หรือ  ama-ar-gi4 ซึ่งแปลว่า "เสรีภาพ", "การปล่อยจากความเป็นทาส", "การยกเว้นหนี้หรือภาระผูกพัน" และ "การฟื้นฟูบุคคลและทรัพย์สินให้กลับคืนสู่สภาพเดิม" เช่น การปลดหนี้ คำอธิบายอีกแบบ ได้แก่ "การกลับคืนสู่สภาพเดิม" และปลดปล่อยจากหนี้, ความเป็นทาส, ภาษี หรือการลงโทษ
มายเวิลด์ อคูสติก
มายเวิลด์ อคูสติก เป็นรีมิกซ์อัลบั้ม โดยนักร้องชาวแคนาดา จัสติน บีเบอร์ โดยวางจำหน่ายเฉพาะห้างสรรพสินค้า Walmart เท่านั้น ออกจำหน่ายในวันที่ 26 พฤศจิกายน ค.ศ. 2010 โดยนำเพลงเก่าอย่างอีพี มายเวิลด์ และอัลบั้ม มายเวิลด์ 2.0 มาทำในรูปแบบ อคูสติก และยังมีซิงเกิลใหม่ "Pray." โดยปกติจะถูกรวมเข้าไปในอัลบั้มรวมเพลง My Worlds: The Collection เช่นเดียวกับเพลงซิงเกิลอื่นๆ
อามา-กิ
คำนี้มีที่มาจากคำนาม ama "แม่" (บางครั้งมีเครื่องหมายกรณีกรรมรองเอ็นคลิติก (enclitic dative case) เป็น ar) และคำกริยาปัจจุบันกาลสมบูรณ์ gi4 "กลับมา, ฟื้นฟู, นำกลับ" ทำให้มีความหมายตรงตัวว่า "การกลับมาของแม่" ซามูเอล โนอาห์ เครเมอร์ นักอัสซีเรียวิทยา (Assyriologist) กล่าวถึงศัพท์นี้ว่าเป็นตัวอย่างแรกสุดของแนวคืดเสรีภาพ เขาเขียนไว้ใน ค.ศ. 1963 ว่า "เรายังคงไม่รู้ว่าทำไมภาพพจน์นี้มีความหมายว่า 'เสรีภาพ'" วลีนี้มีความคล้ายกับศัพท์ภาษาแอกแคดว่า anduraāru(m) แปลว่า "เสรีภาพ", "ข้อยกเว้น" และ "ปลดปล่อยจากการเป็น (หนี้) ทาส"
องค์กรอิสรนิยมจำนวนมากใช้อักษรรูปลิ่มนี้เป็นสัญลักษณ์ของตนเอง โดยอ้างเป็น "รูปเขียนแรกสุดเกี่ยวกับคำว่า 'เสรีภาพ'"
ฮวัง มิน-ฮย็อน
ฮวัง มิน-ฮย็อน (황민현; เกิด 9 สิงหาคม พ.ศ. 2538) รู้จักกันในชื่อ มินฮย็อน เป็นนักร้อง นักแต่งเพลง และนักแสดงชาวเกาหลีใต้ มินฮย็อนได้รับการเชิญให้เข้าวงการบันเทิงจากบริษัทเกาหลีใต้ เพลดิสเอนเตอร์เทนเมนต์ เมื่อตอนอายุ 15 ปี หลังจากผ่านการฝึกฝนเป็นเวลา 2 ปี มินฮย็อนได้เปิดตัวในฐานะสมาชิกวงนิวอิสต์ ในปี พ.ศ. 2555 และในปี พ.ศ. 2560 เขาเป็นตัวแทนของเพลดิสเอนเตอร์เทนเมนต์ เข้าแข่งขันในรายการเซอร์ไววัลพรอดิวซ์ 101 (ฤดูกาล 2) ร่วมกับสมาชิกอีก 3 คนจากวงนิวอิสต์ โดยเขาได้อันดับที่ 9 และกลายเป็นสมาชิกของวอนนาวัน
ประวัติ
ฮวัง มิน-ฮย็อน เกิดเมื่อวันที่ 9 สิงหาคม ค.ศ.1995 ที่ปูซาน ประเทศเกาหลีใต้ มีพี่สาว 1 คน จบการศึกษาชั้นอนุบาลจาก โรงเรียนอนุบาลควางอัน ชั้นประถมศึกษาจาก โรงเรียนประถมโฮฮัม ชั้นมัธยมศึกษาตอนต้นจาก โรงเรียนมัธยมต้นดงอา ชั้นมัธยมศึกษาตอนปลายจาก โรงเรียนศิลปะการแสดงแห่งกรุงโซล (สาขา Stage Art) และระดับอุดมศึกษาจาก มหาวิทยาลัยอินฮา สาขา Theater and Film
Pre-debut
ฮวัง มิน-ฮย็อน ได้เป็นเด็กฝึกของ เพลดิสเอนเตอร์เทนเมนต์ จากการทาบทาม ก่อนที่เขาจะเดบิวต์ เขาได้รับความสนใจจากการปรากฏตัวในมิวสิควิดีโอเพลง "Shanghai Romance" ของ ออเรนจ์คาราเมล. ทำให้ได้รับฉายาว่า "Shanghai Boy" นอกจากนี้เขายังปรากฏตัวในเพลงร่วมกับเพื่อนร่วมค่ายในฐานะสมชิกของ 'Pledis Boys'.
2012–2016: นิวอิสต์
วันที่ 5 มีนาคม 2012,ฮวังมินฮย็อนได้เดบิวต์ในฐานะสมาชิกของนิวอิสต์.
เขาได้ปรากฏตัวใน 2012–13 Seoul Fashion Week ในฐานะนายแบบแฟชั่นโชว์ 'Big Park' ของ ดีไซเนอร์พัก ยุน-ซู
ในปี 2015 มินฮย็อนได้ร่วมร้องเพลงร่วมกับศิลปินอินดี้ Fromm ในเพลง "Aftermath". และในปี2016 เพลดิสเอนเตอร์เทนเมนต์ ก็ได้ปล่อยมิวสิควิดีโอเพลง "Daybreak" ซิงเกิลคุกับเจอาร์ ซึ่งเป็นส่วนหนึ่งของมินิอัลบั้มที่ 5 Canvas.
2017–2018: พรอดิวซ์ 101 และวอนนาวัน
ปี 2017, นิวอิสต์ได้หยุดการโปรโมทลง ขณะที่เจอาร์, แบคโฮ, มินฮย็อนและเร็น ได้เข้าร่วมรายการ พรอดิวซ์ 101 (ฤดูกาล 2)
ในตอนที่ 3 ของรายการ มินฮย็อนได้คัดเลือกเมมเบอร์สำหรับเพลง 'Sorry Sorry ทีมที่ 2' ทำให้เขาได้รับฉายาว่า ฮวังกัดเหลียง จากแฟนๆ ในรอบโพสิชั่น เขาได้เลือกเพลง Downpour ของ I.O.I และแฟนแคมของเขาก็มียอดวิวถึง 1 ล้านภายในเวลา 3 วัน ในรอบคอนเซปต์ เขาได้รับเลือกให้เป็นเซนเตอร์ของเพลง "Never" ซึ่งเป็นเพลงที่ได้อันดับหนึ่งจากหลายชาร์ทเพลง ในรอบสุดท้ายของรายการ เขาได้อันดับที่ 9 และได้เป็นส่วนหนึ่งในสมาชิกของวอนนาวัน ตามสัญญาของทางรายการ ทำให้มินฮย็อนต้องหยุดโปรโมทกับนิวอิสตจนกว่าวอนนาวันจะหมดสัญญาในเดือนธันวาคม ปี 2018.
ประเทศจีนในพาราลิมปิกฤดูร้อน 2012
ประเทศจีน เข้าร่วมแข่งขันกีฬาพาราลิมปิกฤดูร้อน ครั้งที่ 14 ค.ศ. 2012 (พ.ศ. 2555) ณ กรุงลอนดอน, ประเทศอังกฤษ สหราชอาณาจักร ระหว่างวันที่ 29 สิงหาคมถึง 9 กันยายน พ.ศ. 2555 คณะกรรมการพาราลิมปิกแห่งชาติจีนเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 282 คนใน 15 ชนิดกีฬา
กรีฑา
ผลการแข่งขันดังนี้ :
ไฟรแฮร์
ไฟรแฮร์ (Freiherr) สำหรับุรุษ หรือ ไฟรเฟรา (Freifrau) สำหรับสตรี เป็นบรรดาศักดิ์ขุนนางในดินแดนที่พูดภาษาเยอรมันของจักรวรรดิโรมันอันศักดิ์สิทธิ์ และตลอดจนของรัฐชาติผู้สืบทอดอย่าง ออสเตรีย, ปรัสเซีย, บาวาเรีย, ลิกเตนสไตน์, ลักเซมเบิร์ก และอื่นๆ ตามธรรมเนียมแล้วเป็นบรรดาศักดิ์ที่สูงกว่า อัศวิน (Ritter) และเอดเลอร์ (Edler) แต่อยู่ต่ำกว่า กราฟ (Graf) และดยุก (Herzog) บุตรีของไฟรแฮร์ที่ยังไม่สมรสมีบรรดาศักดิ์เป็น ไฟรอิน (Freiin)
หงอนไก่เทศ
หงอนไก่เทศ (Celosia argentea var. cristata) เป็นสายพันธุ์หนึ่งของสปีชีส์ Celosia argentea เชื่อกันว่ามีต้นกำเนิดที่อินเดีย และได้รับการอนุรักษ์ไว้ด้วยความเชื่อทางศาสนาในอินเดีย พม่า และจีน โดยนิยมปลูกในวัด ชื่อ หงอนไก่ ของต้นหงอนไก่เทศนั้นมาจากดอกที่มีลักษณะเหมือนหัวของไก่ตัวผู้ หงอนไก่เทศเป็นพืขที่มีความทนทานและทนต่อโรคส่วนใหญ่ และเติบโตได้ดีทั้งในร่มและกลางแจ้ง แม้ว่าสถานที่ที่เหมาะต่อการเจริญจะเป็นที่โล่งแจ้งไม่มีเงาบดบังและดินที่ระบายน้ำได้ดีก็ตาม เนื่องจากหงอนไก่เทศมีความอ่อนไหวต่อโรคเชื้อรา
ไฟรแฮร์
บรรดาศักดิ์ไฟรแฮร์มักถูกเรียกเป็นภาษาอังกฤษว่าบารอน ทั้งที่รากศัพท์ของทั้งสองคำไม่มีความเกี่ยวข้องกันเลยก็ตาม ไฟรแฮร์ชาวเยอรมันมักถูกวงสังคมอื่นเรียกว่าบารอนทั้งที่ไม่ใช่บรรดาศักดิ์อย่างเป็นทางการของตน ยกตัวอย่าง ร้อยเอกมันเฟรท ไฟรแฮร์แห่งริชท์โฮเฟิน ได้รับสมญาจากทหารอังกฤษว่า "บารอนแดง"
หงอนไก่เทศ
ส่วนมากหงอนไก่เทศถูกปลูกเป็นไม้ประดับเนื่องจากดอกที่มีความงดงาม และยังได้รับความนิยมอย่างสูงจากนักการสวน เนื่องจากความแปลกของช่อดอกที่มีลักษณะเป็นหงอนหยัก ตัวดอกยังสามารถตัดออกมาทำช่อดอกไม้แห้งซึ่งมักใช้ประดับในอาคาร นอกจากนี้ใบและดอกยังสามารถใช้เป็นพืชผักได้อีกด้วย โดยมักถูกใช้เป็นอาหารในประเทศอินเดีย แอฟริกาตะวันตก และ อเมริกาใต้
จำนวนโครโมโซมร่างกายของสายพันธุ์นี้เป็น 2n = 36 ในขณะที่มาตรฐานของสปีชีส์นี้มีจำนวนโครโมโซมเป็น  2n = 72
ลักษณะ
หงอนไก่เทศเป็นพืชฤดูเดียวที่มีต้นกำเนิดในเขตร้อนและเป็นไม้ล้มลุก หมายถึง ไม่มีลำต้นที่เป็นไม้ ตั้งตรง ชุ่มน้ำและไม่แตกสาขา ใบเชิงวงรีรูปหอก มีสีเขียวหรือมีสีแดงไหม้ มีช่อดอกอยู่ที่ปลาย ดอกหนาและแบน นุ่มเหมือนกำมะหยี่ ลักษณะเป็นยอดสัน มีสีแดง สีซีด สีกุหลาบ และ สีเหลืองครีม เจริญเติบโตได้ดีทั้งในสภาพอากาศชื้นและแห้งแล้ง และตัวดอกสามารถอยู่ได้นานถึง 8 สัปดาห์ แต่ละดอกสามารถผลิตเมล็ดได้เป็นจำนวนมากถึง 1,500 เมล็ดต่อกรัมหรือ 43,000 เมล็ดต่อออนซ์
หงอนไก่เทศมีความสูงได้ถึง 30 ซม. แต่โดยทั่วไปจะเตี้ยกว่านั้น ใบมีทั้งสีเขียว สีทองสัมฤทธิ์/น้ำตาลแดง ขึ้นอยู่กับสายพันธุ์ ตัวดอกแบ่งออกได้เป็นสามส่วน ได้แก่ ช่อเชิงลด (spike), ขนนก (plume) และ สัน (crest) แตกต่างจากดอกชนิดอื่นแต่มีความสามัญมาตรฐาน นั่นคือ ดอกหงอนไก่เทศมักมีสีสันสดใส มักเป็นสีแดง, เหลือง, ชมพู หรือ ส้ม แม้ว่าอาจมีสีอื่น ๆ อีกก็ตาม ในบางกรณี อาจมีลักษณะของลูกผสมดอกหลายสีด้วย
การเพาะปลูก
พืชชนิดนี้ง่ายต่อการเจริญเติบโตและดูแลรักษา มีแมลงไม่กี่ชนิดที่ทำลายต้นหงอนไก่เทศ อย่างไรก็ดี ตัวไรนั้นกินพืชนี้ หงอนไก่เทศยังมีความอ่อนไหวต่อการเกิดจุดบนใบ, รากเน่า และการไหลเวียนถูกหยุดเพราะรากถูกบีบรัดด้วย อย่างไรก็ตาม สามารถป้องกันการเกิดลักษณะดังกล่าวได้ โดยการหลีกเลี่ยงไม่ให้ดินชื้นและกำจัดวัชพืชบ่อย ๆ และควรหลีกเลี่ยงไม่ให้ใบและดอกเปียกน้ำ เนื่องจากอาจทำให้เกิดโรคเชื้อราได้
พันธุ์ปลูก ได้แก่ "Jewel box", "Century mix", "New Look" และ "Pink Castle" ด้วยความหลากหลายของรูปทรงและสีของดอกและใบ ทำให้พันธุ์ปลูก "silver firecracker" นั้นเป็นที่นิยมนำปลูกเป็นไม้ประดับไปทั่วโลก กระทั่งปี พ.ศ. 2539 พันธุ์ส่วนใหญ่ของ ''Celosia argentea var. Plumosa'' ถูกขายเป็นไม้ประดับในยุโรป ขณะที่หงอนไก่เทศและโดยเฉพาะอย่างยิ่ง Celosia argentea 'Caracas' ได้ถูกเพิ่มเข้ามาในภายหลัง
ช่วง
รูปแบบอ็อคโทพลอยด์ของความผกผันของ argentea นั้นสามารถพบได้ทั่วโลกทั้งในเขตร้อนและเขตกึ่งเขตร้อน ส่วนรูปแบบเตตระพลอยด์เกิดขึ้นเฉพาะในอินเดียใต้และอินเดียกลางเท่านั้น โดยเรื่องเกี่ยวกับพันธุ์ของ cristata และ plumosa นั้นถูกอ้างอิงทางวัฒนธรรมจากอินเดีย พม่า และ จีนเท่านั้น ซึ่งเป็นบริเวณที่มีการปลูกหงอนไก่เทศมาอย่างยาวนานในบริเวณสวนและศาสนสถาน ในธรรมชาติ ดูเหมือนว่าหงอนไก่เทศจะไม่ได้มีอยู่ เพราะตัวต้นมีเมล็ดเล็ก ๆ เป็นผลผลิตจากดอก โดยรูปแบบของการเพาะปลูกเหล่านี้ยังไม่แน่ชัด แม้ว่าจะมีการตรวจสอบหาความจริงอยู่หลายครั้งก็ตาม
การใช้งาน
คล้ายกับสกุล amaranth หงอนไก่เทศถูกใช้เป็นผัก โดยใช้ใบเป็นผักกันอย่างแพร่หลายในตอนใต้ของประเทศไนจีเรีย และยังใช้เป็นส่วนประกอบของอาหารในประเทศเบนิน, ประเทศคองโก และ ประเทศอินโดนีเซีย โดยมันถูกปลูกไว้ในสวนหรือฟาร์มขนาดเล็กของตัวเองและในเชิงพาณิชย์ แม้แต่ลำต้นและดอกอ่อนก็ยังถูกนำมาใช้เป็นอาหาร เมล็ดก็ยังสามารถนำมารับประทานได้ โดยจัดอยู่ในหมวดหมู่ธัญพืชเทียม (pseudogetreids) เนื่องจากความต้านทานต่อศัตรูพืชและโรคและจำนวนผลผลิตที่สูง โดยปรากฏเป็นพืชทางเลือกที่ดีของสกุล amaranth
ส่วนประกอบ
ส่วนประกอบของหงอนไก่ ได้แก่ น้ำ, วิตามินซี, แคโรทีนอยด์, โปรตีน, ไนเตรต และ ออกซาเลต นอกจากนี้ยังสามารถพบไตรเทอร์พีนอยด์ ซาโพนินได้ในรากและเมล็ดด้วย ยังอาจพบน้ำตาลได้ในรากและฟลาโวนอยด์ในใบและลำต้นด้วย เมล็ดมีฤทธิ์เป็นยาขับปัสสาวะ ส่วนช่อดอกสีเหลืองของ cristata และ plumosa อาจมีโดพามีนอยู่ในปริมาณสูง เคโลเซียน เป็นพอลิแซ็กคาไรด์ที่พบได้ในกระจุกเมล็ดของหงอนไก่เทศ จากการศึกษาในสัตว์พบว่ามีผลในการกระตุ้นการปกป้องตับจากสารพิษ (hepatoprotective) และกระตุ้นภูมิคุ้มกัน เช่นเดียวกับน้ำสกัดที่ได้จากเมล็ด และยังตรวจพบฤทธิ์ในการต้านการแพร่กระจายในตับของหนูได้อีกด้วย สารสกัดแอลกอฮอล์ของเมล็ดยังมีฤทธิ์เป็นยาต้านเบาหวานในหนูบางชนิดด้วย
ทะเลสาบครีสร
ทะเลสาบครีสร (อักษรโรมัน: Gadisar) เป็นทะเลสาบมนุษย์สร้างในอำเภอไชสัลเมร์ รัฐราชสถาน ประเทศอินเดีย สร้างขึ้นโดยปฐมราชาอห่งรัฐไชสัลเมร์ มหาราชา ราวัล ไชสัล ในปี 1156 และต่อมาถูกสร้างขึ้นใหม่โดยคทสี สิงห์ (Gadsi Singh) ในราวปี 1367 ตั้งอยู่ห่างไป 1.5 กิโลเมตรจากป้อมไชสัลเมร์ ว่ากันว่าในสมัยโบราณ น้ำจากทะเลสาบนี้เป็นแหล่งชลประทานของไชสัลเมร์ทั้งเมือง อย่างไรก็ตาม ในปัจจุบันน้ำในทะเลสาบต้องต่อมาจากคลองอินทิรา คานธี มิฉะนั้นน้ำในทะเลสาบจะแห้ง
ทะเลสาบตั้งอยู่ทางใต้ของไชสัลเมร์ ชื่อเดิมเมื่อแรกสร้างคือทะเลสาบ ไชสลาสร (Jaisalasar Lake) เพื่อให้เกียรติแด่ราชาไชสัลผู้สร้างทะเลสาบนี้ เมื่อสร้างแล้วเสร็จ ทะเลสาบนี้ถือเป็นแหล่งน้ำเดียวในภูมิภาคไชสัลเมร์ ต่อมาหลังทะเลสาบถูกสร้างขึ้นใหม่โดยคทสี สิงห์ (Gadsi Singh) ก็ได้เปลี่ยนชื่อใหม่เป็นทะเลสาบคทีสร จนถึงปัจจุบัน ทะเลสาบในปัจจุบันเป็นแหล่งท่องเที่ยวยอดนิยม ภายในทะเลสาบและโดยรอบยังเต็มไปด้วยฉัตรีและมนเทียรมากมาย
ระบบพีระมิด
ระบบปิรามิด (pyramidal system) เป็นส่วนหนึ่งของระบบประสาทสั่งการ หรือระบบประสาทมอเตอร์ (motor system) ทำหน้าที่ควบคุมการเคลื่อนไหวของร่างกายภายใต้อำนาจจิตใจ (voluntary control)
ตำแหน่งของระบบปิรามิด
ระบบปิรามิดสามารถพบได้ที่ชั้นที่ 5 ของเปลือกสมอง precentral gyrus หรือ primary motor cortex หรือ Brodmann's area 4 (M1) ซึ่งอยู่ด้านหน้าต่อร่อง central sulcus โดยมีจุดกำเนิดจากเซลล์ที่มีรูปร่างคล้ายปิรามิดที่มีขนาดใหญ่ เรียกว่า giant betz cell โดยแอกซอน (axon) ของเซลล์ดังกล่าวจะสอดแทรกผ่าน internal capsule ไปยัง cerebral peduncle ของก้านสมองส่วน midbrain เมื่อถึงสมองส่วน medulla จะเกิดการทอดไปยังฝั่งตรงข้าม ณ บริเวณที่เรียกว่า pyramidal decussation และจะเกิดการรวมกลุ่มกันเป็น lateral corticospinal tract ไปสิ้นสุดยังไขสันหลังซึ่งเป็นจุดหมายปลายทาง โดยใยประสาทนี้จะไปเลี้ยงเซลล์ประสาทอัลฟามอเตอร์ (α motor neuron) และแอกซอนของเซลล์ประสาทมอเตอร์ก็จะไปเลี้ยงกล้ามเนื้อลาย (skeleton muscle) ต่อไป
หน้าที่ของระบบปิรามิด
ควบคุมการทำงานของกล้ามเนื้อลายด้านตรงข้ามของร่างกาย โดยควบคุมภายใต้อำนาจจิตใจ เช่น ควบคุมการหดตัวของกล้ามเนื้อ ควบคุมการเคลื่อนไหวที่ละเอียดอ่อนต่างๆอย่างเช่นการควบคุมนิ้วมือเพื่อใช้ในการหยิบจับสิ่งของหรือเขียนหนังสือ การแสดงออกทางสีหน้า การพูด เป็นต้น
การทำงานของระบบปิรามิดร่วมกับระบบอื่น
ระบบปิรามิดจะมีการทำงานร่วมกันกับระบบนอกปิรามิดซึ่งเป็นส่วนหนึ่งของระบบสั่งการ เพื่อควบคุมคุณภาพของการเคลื่อนไหว เช่น การเดิน การวิ่ง หรือการเตะลูกบอล เป็นต้น ซึ่งระบบสั่งการนั้นจะต้องอาศัยการทำงานร่วมกันของสมองหลายบริเวณเพื่อประมวลและสั่งการให้กล้ามเนื้อเกิดการเคลื่อนไหวต่อไป
ความผิดปกติของระบบปิรามิด
การเกิดพยาธิสภาพในระบบปิรามิด อาจทำให้เกิดอัมพาตแบบต่างๆขึ้นอยู่กับว่าตำแหน่งที่เกิดพยาธิสภาพนั้นเป็นส่วนใด โดยอาจมีอาการแบบไม่รุนแรง สามารถขยับร่างกายได้บ้างจนถึงการเกิดอัมพาตทั้งตัว ซึ่งสาเหตุนั้นอาจจะมาจากความผิดปกติของหลอดเลือดในสมองที่อาจเกิดการอุดตัน ทำให้เนื้อสมองขาดเลือดจนเกิดภาวะช็อคและเป็นอัมพาตได้ นอกจากนี้ ภาวะที่เกิดการบาดเจ็บของไขสันหลังทั้งการกดทับหรือการตัดขาดก็ส่งผลต่อการเคลื่อนไหวและการเป็นอัมพาตเช่นกัน
อ็อทโท บรูนเฟ็ลส์
อ็อทโท บรูนเฟ็ลส์ (Otto Brunfels; ค.ศ. 1488 – 23 ธันวาคม ค.ศ. 1534) เป็นนักเทววิทยาและนักพฤกษศาสตร์ชาวเยอรมัน เขาเรียนจบด้านเทววิทยาและปรัชญาจากมหาวิทยาลัยไมนทซ์ และเข้าร่วมกับคณะคาร์ทูเซียน ขณะทำงานอยู่ที่เมืองสทราซบูร์ บรูนเฟ็ลส์ได้พบกับนิคโคเลาส์ แกร์เบิล (Nikolaus Gerbel) ซึ่งจุดประกายความสนใจในเรื่องพืชให้แก่เขา ต่อมาบรูนเฟ็ลส์ได้เปลี่ยนไปนับถือนิกายโปรเตสแตนต์ และเป็นศาสนาจารย์ที่ชไตเนาอันแดร์ชตราเซอ (Steinau an der Straße) ในปี ค.ศ. 1532 เขาเข้าเรียนด้านการแพทย์ที่มหาวิทยาลัยบาเซิลและทำงานเป็นแพทย์ที่เมืองแบร์น จนกระทั่งเสียชีวิตในอีก 2 ปีต่อมา
บรูนเฟ็ลส์มีผลงานเด่นคือหนังสือ Herbarum vivae eicones (สมุดภาพสมุนไพร) ซึ่งรวบรวมข้อมูลพืชชนิดต่าง ๆ ตามระบบของบรูนเฟ็ลส์เอง รวมถึงพืชชนิดอื่น ๆ นอกเหนือจากตำราของไดออสคอริดีส
สิ่งสืบเนื่อง
บรูนเฟ็ลส์ได้รับการยกย่องให้เป็นหนึ่งในสามชาวเยอรมันที่เป็นบิดาแห่งวิชาพฤกษศาสตร์ (ร่วมกับฟุคส์และบ็อค) ชื่อของเขาถูกนำไปตั้งเป็นชื่อสกุล Brunfelsia ในวงศ์มะเขือ
หม่อมเจ้ามงคลเฉลิม ยุคล
หม่อมเจ้ามงคลเฉลิม ยุคล (31 ธันวาคม พ.ศ. 2479 – 1 กันยายน พ.ศ. 2565) เป็นพระโอรสในพลตรีพระเจ้าวรวงศ์เธอ พระองค์เจ้าเฉลิมพลทิฆัมพร ประสูติแต่สมเชื้อ มุกสิกบุตร​ และเป็นพระราชวงศ์ที่เสด็จแทนพระองค์ในพระราชพิธีสำคัญอยู่บ่อยครั้ง
หม่อมเจ้ามงคลเฉลิม ยุคล เป็นพระโอรสในพระเจ้าวรวงศ์เธอ พระองค์เจ้าเฉลิมพลฑิฆัมพร ประสูติแต่สมเชื้อ มุกสิกบุตร (สกุลเดิม ชมเสวี) ธิดาของพระนิเวศน์วิสุทธิ์ (เอิบ ชมเสวี) มีพี่น้องต่างพระบิดา 2 คน และต่างมารดาอีก 6 องค์
หม่อมเจ้ามงคลเฉลิมเสกสมรสกับหม่อมบงกชปริยา ยุคล ณ อยุธยา (นามเดิม เบ็ตตี คอลค์สตีน) มีโอรส-ธิดาสามคน คือ
การทรงงาน
ภายหลังทรงสำเร็จการศึกษา หม่อมเจ้ามงคลเฉลิม ยุคล ทรงปฏิบัติงานที่ ธนาคารกรุงเทพ ในตำแหน่งต่าง ๆ ดังนี้
กรณียกิจ
หม่อมเจ้ามงคลเฉลิม ยุคล ทรงร่วมงานพระราชพิธีและเคยเสด็จแทนพระองค์หลายครั้ง เช่น พระราชพิธีสังเวยพระป้าย ในเทศกาลตรุษจีน   พระราชพิธีวิสาขบูชา  เป็นต้น
ในการบำเพ็ญพระราชกุศลพิธีกงเต็ก ถวายพระบรมศพพระบาทสมเด็จพระมหาภูมิพลอดุลยเดชมหาราช บรมนาถบพิตร เมื่อวันที่ 28 กุมภาพันธ์ พ.ศ. 2560 หม่อมเจ้ามงคลเฉลิม ยุคล ได้รับพระมหากรุณาธิคุณจากพระบาทสมเด็จพระวชิรเกล้าเจ้าอยู่หัว ให้ทำหน้าที่อัญเชิญเครื่องทองน้อย ในพิธีข้ามสะพานโอฆสงสาร โดยพระสงฆ์จีนสวดพระพุทธมนต์ นำเสด็จดวงพระวิญญาณลงจากพระที่นั่งดุสิตมหาปราสาท พร้อมเชิญเครื่องทองน้อย และธงพุ่มดวงพระวิญญาณลงมาประดิษฐาน ณ มณฑลพิธี พระสงฆ์จีนสวดพระพุทธมนต์ นำดวงพระวิญญาณ พระบาทสมเด็จพระวชิรเกล้าเจ้าอยู่หัวเสด็จพระราชดำเนินข้ามสะพานโอฆสงสาร 3 รอบ โดยพระบาทสมเด็จพระวชิรเกล้าเจ้าอยู่หัว เสด็จพระราชดำเนินตามเครื่องทองน้อยที่อัญเชิญโดยหม่อมเจ้ามงคลเฉลิม ยุคล และธงพุ่มดวงพระวิญญาณ อัญเชิญโดยหม่อมเจ้าเฉลิมศึก ยุคล พร้อมกันนั้นได้ทรงโปรยเหรียญลงในขันสาครที่หัวสะพานและท้ายสะพาน เมื่อครบ 3 รอบ พระบาทสมเด็จพระวชิรเกล้าเจ้าอยู่หัวทรงจุดธูปเทียนเครื่องทองน้อยเพื่อบูชาเทพรักษาสะพานที่ท้ายสะพาน ทรงรับกระดาษเงิน กระดาษทอง แล้วพระราชทานแก่เจ้าพนักงานนำไปเผา พระสงฆ์จีนสวดพระพุทธมนต์นำดวงพระวิญญาณ เสด็จพระราชดำเนินข้ามสะพานโอฆสงสาร เที่ยวกลับ 3 รอบจนครบ จึงเชิญดวงพระวิญญาณเสด็จขึ้นพระที่นั่งดุสิตมหาปราสาท
ในพระราชพิธีบรมราชาภิเษก พุทธศักราช 2562 หม่อมเจ้ามงคลเฉลิม ยุคล เป็นหนึ่งในผู้ทูลเกล้าฯ ถวายน้ำอภิเษกแด่พระบาทสมเด็จพระวชิรเกล้าเจ้าอยู่หัว ระหว่างประทับเหนือพระที่นั่งอัฐทิศอุทุมพรราชอาสน์ โดยหม่อมเจ้ามงคลเฉลิมทรงเป็นผู้แทนประจำทิศอาคเนย์
หม่อมเจ้ามงคลเฉลิม ยุคล ยังได้ถวายงานสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ในการเสด็จไปทรงประกอบพระกรณียกิจแทนพระองค์อยู่บ่อยครั้ง
นอกจากนี้ หม่อมเจ้ามงคลเฉลิม ยุคล ยังโปรดสนทนาธรรมกับพระเถระชั้นผู้ใหญ่อยู่เสมอ หม่อมเจ้ามงคลเฉลิมทรงแขวนพระเครื่องติดตัวประจำหลายองค์ ส่วนใหญ่เป็นพระกริ่ง โดยได้รับประทานจากสมเด็จพระสังฆราชเจ้า กรมหลวงวชิรญาณสังวร
หม่อมเจ้ามงคลเฉลิม ยุคล เคยประทานสัมภาษณ์ว่า "ชีวิตตั้งแต่เกิดมา มีเหตุการณ์เฉียดตายมาตลอด ขนาดรถพลิกคว่ำหลายตลบยังไม่เป็นอะไรเลย ยิ่งสมัยเด็ก ๆ เป็นช่วงสงครามโลกครั้งที่ 2 อยู่ที่วังลดาวัลย์ ซึ่งเป็นบ้านเก่าของปู่ (สมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์) มีลูกระเบิดเพลิงลงหน้าบ้านหลังบ้านก็ไม่ระเบิด"
ในการพระศพสมเด็จพระสังฆราชเจ้า กรมหลวงวชิรญาณสังวร พ.ศ. 2556 หม่อมเจ้ามงคลเฉลิม ยุคล ได้รับการแต่งตั้งเป็นคณะกรรมการอำนวยการจัดงานพระศพในตำแหน่งคณะที่ปรึกษาฝ่ายฆราวาส
หม่อมเจ้ามงคลเฉลิม ยุคล ได้รับพระราชทานเครื่องราชอิสริยาภรณ์ ทุติยจุลจอมเกล้าวิเศษ มหาปรมาภรณ์ช้างเผือก มหาวชิรมงกุฎ และตติยจุลจอมเกล้า ฝ่ายหน้า สืบตระกูลพระเจ้าวรวงศ์เธอ พระองค์เจ้าเฉลิมพลฑิฆัมพร
สิ้นชีพิตักษัย
หม่อมเจ้ามงคลเฉลิม ยุคล สิ้นชีพิตักษัยด้วยพระอาการหทัยเต้นผิดจังหวะรุนแรง ณ โรงพยาบาลบำรุงราษฎร์ เมื่อวันที่ 1 กันยายน พ.ศ. 2565 เวลา 15.17 น. สิริชันษา 85 ปี ในการนี้พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินไปในการพระราชทานน้ำหลวงสรงศพ ณ ศาลา 100 ปี วัดเบญจมบพิตรดุสิตวนารามราชวรวิหาร เมื่อวันที่ 3 กันยายน พ.ศ. 2565
ในการนี้ พระบาทสมเด็จพระวชิรเกล้าเจ้าอยู่หัวทรงพระกรุณาโปรดเกล้าฯ เลื่อนชั้นเกียรติยศประกอบศพ จากโกศราชวงศ์เป็นโกศมณฑป ฉัตรเครื่องสูงทองแผ่ลวดตั้งประดับ แตรงอน แตรฝรั่ง ปี่ กลองชนะ ประโคมเวลาพระราชทานน้ำหลวงสรงศพ และทรงรับศพอยู่ในพระบรมราชานุเคราะห์โดยตลอด มีพระพิธีธรรมสวดพระอภิธรรมเวลากลางคืน กำหนด 7 คืน
พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินพร้อมด้วยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และ ท่านผู้หญิงพลอยไพลิน เจนเซน ไปในการพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส เมื่อวันที่ 21 กุมภาพันธ์ พ.ศ. 2566
คอลล์ออฟดิวตี: เวิร์ลแอตวอร์
คอลล์ออฟดิวตี: เวิร์ลแอตวอร์ (Call of Duty: World at War) เป็นเกมยิงมุมมองบุคคลที่หนึ่ง พัฒนาโดยเทลย์อาร์ช และจัดจำหน่ายโดยแอ็กทิวิชัน เป็นเกมสำหรับเอกซ์บอกซ์ 360 เพลย์สเตชัน 3 วี และไมโครซอฟท์ วินโดวส์
ในภาค เวิร์ลแอตวอร์ จะเป็นการนำฉากในสงครามโลกครั้งที่สองในส่วนสงครามแปซิฟิกระหว่างสหรัฐอเมริกากับจักรวรรดิญี่ปุ่นและแนวรบด้านตะวันออกระหว่างสหภาพโซเวียตและนาซีเยอรมนี โดยผู้เล่นจะได้รับบทเป็นพลทหาร C. Miller จากนาวิกโยธินจากกองทัพสหรัฐ Petty Officer Locke จากกองทัพเรือสหรัฐ และพลทหาร Dimitri Petrenko จากกองทัพแดง โดยฉากในเกมได้จำลองจากยุทธการในสงครามโลกครั้งที่สองคือเหตุการณ์ Makin Island raid, ยุทธการที่เปอร์ลูลู, ยุทธการที่สตาลินกราด, ยุทธการที่ราบสูงซีโลว์, ปฏิบัติการเท็งโง, ยุทธการที่โอะกินะวะ และ ยุทธการที่เบอร์ลิน
ธเนศ วงศ์ยานนาวา
ศาสตราจารย์ ธเนศ วงศ์ยานนาวา (เกิด 22 มิถุนายน พ.ศ. 2500) เป็นศาสตราจารย์ประจำสาขาวิชาการเมืองการปกครอง คณะรัฐศาสตร์ มหาวิทยาลัยธรรมศาสตร์ นักวิชาการชาวไทยที่มีความถนัดและผลงานทางด้านสังคมศาสตร์โดยเฉพาะด้านปรัชญาการเมือง ทฤษฎีสังคม ประวัติศาสตร์ความคิด โดยเฉพาะในเรื่องของแนวคิดหลังยุคนวนิยมหรือ โพสต์โมเดิร์น จนได้รับฉายาว่าเป็น "'เจ้าพ่อโพสต์โมเดิร์น'" คนหนึ่งของเมืองไทย นอกจากนี้เขายังมีความสนใจในเรื่องของวัฒนธรรมทางสังคมเช่น ดนตรี ภาพยนตร์ เพศและ อาหาร อีกด้วย
ธเนศยังเป็นบรรณาธิการรัฐศาสตร์สารของคณะรัฐศาสตร์ มหาวิทยาลัยธรรมศาสตร์ ซึ่งเขียนคอลัมน์เกี่ยวกับดนตรีและภาพยนตร์ในสยามรัฐสัปดาห์วิจารณ์โดยใช้นามปากกา "ธนา วงศ์ญาณณาเวช" ซึ่งเป็นคำผวนของชื่อจริงและนามสกุลของธเนศเอง นอกจากนี้ธเนศยังมีรายการสัตตะ ทางช่องใน Youtube ทำร่วมกับแขกผู้ดำเนินรายการอื่นๆ และยังมีกลุ่ม Thanes Wongyannava ใน Facebook ซึ่งเป็นพื้นที่เสรีสำหรับการถกประเด็นและถามคำถามจิปาถะ แต่ต่อมาได้ปิดตัวลงจากการที่มีสมาชิกสายเกรียนจำนวนหนึ่งได้ตั้งคำถามเชิงเหยียดและล่าแม่มดทางความคิดของผู้อื่น อาทิ การแซะเหล่า Feminism, LGBT...Z รวมไปถึงชาวมุสลิมสุดโต่ง (Muslim Fundamentalism)
ประวัติ
ธเนศ วงศ์ยานนาวาเกิดเมื่อวันที่ 22 มิถุนายน พ.ศ. 2500 มีชื่อเล่นว่า ตู่ เป็นบุตรของสมชาย วงศ์ยานนาวาและเนลลี่ เตมี บิดาของธเนศเป็นคนไทยเชื้อสายจีนมีแซ่เดิมว่าแซ่เหลี่ยงประกอบอาชีพเป็นผู้รับเหมาก่อสร้าง ส่วนมารดาเป็นลูกครึ่งเชื้อสายสิงคโปร์และอินโดนีเซีย ซึ่งธเนศเป็นบุตรคนกลางจากพี่น้อง 3 คน โดยพี่สาวของธเนศได้เสียชีวิตด้วยโรคตับในวัยทารกและน้องชายชื่อ ธนา วงศ์ยานนาวา ซึ่งมีอายุห่างจากธเนศ 9 ปี
ธเนศเข้าศึกษาในระดับอนุบาลที่โรงเรียนสมถวิล ระดับประถมศึกษาและมัธยมศึกษาที่โรงเรียนอัสสัมชัญ โดยเลือกเรียนสายวิทย์-คณิต ซึ่งในตอนแรกนั้นธเนศคิดและตัดสินใจเรียนต่อสายพาณิชย์ แต่เมื่อพ่ออยากให้เรียนสูงๆ ธเนศจึงตกลงใจสอบเข้าเรียนสายวิทย์ แล้วก็ย้ายมาเรียนศิลป์-คณิต ระดับชั้นมัธยมปลายในปีสุดท้าย และเขาเป็นรุ่นพี่ใกล้ ๆ กับไชยันต์ ไชยพร (อายุห่างกันเพียง 2 ปี) เมื่อใกล้จบชั้นมัธยมปลาย ธเนศตั้งใจจะเรียนต่อมหาวิทยาลัยอัสสัมชัญจึงไม่สนใจการเตรียมตัวเอนทรานซ์ และเขาก็สอบติดมหาวิทยาลัยอัสสัมชัญตามที่หวังไว้ ทว่าช่วงชีวิตของเด็กม.6 สิ่งหนึ่งที่ทุกคนต้องทำนั่นก็คือเอนทรานซ์ ธเนศก็เป็นเหมือนเด็กทั่วๆไปที่ต้องเลือกเอนทรานซ์ตามวิถีชีวิตของเด็กม.6 แต่ที่แปลกมากคือเขาตัดสินใจเลือกดิ่งจุฬาลงกรณ์มหาวิทยาลัย 5 อันดับรวด ด้วยเหตุผลง่ายๆ คือ "ชอบดูหนัง" ซึ่งแถบสยามมีแหล่งท่องเที่ยวที่เหมาะสมกับความชอบ ไม่ว่าจะเป็นโรงภาพยนตร์ลิโด, โรงภาพยนตร์สกาล่า โดยอยู่ใกล้ที่เที่ยวและที่กินมากกว่ามหาวิทยาลัยอื่นในสมัยนั้น จนผลเอนทรานซ์ปรากฏว่าเขาสอบติดในสาขาสังคมวิทยาและมานุษยวิทยา คณะรัฐศาสตร์ จุฬาลงกรณ์มหาวิทยาลัย เขายังกล่าวอีกว่าที่เขาสอบติดเพราะความ "ฟลุ้ค" เนื่องจากสมัยที่ธเนศเรียนที่โรงเรียน ไม่ค่อยสนใจการเรียนมากนัก เขามักโดดเรียนไปกินเที่ยว อยู่เป็นประจำ จนมีผลการเรียนวิชาเคมี เพียง 6 คะแนน และวิชาภาษาไทยเพียง 3 คะแนนเท่านั้น จากคะแนนเต็ม 100 คะแนน และเช่นเดียวกันในสมัยที่เขาเรียนที่รัฐศาสตร์ จุฬาลงกรณ์มหาวิทยาลัย เขาก็ยังคงกินๆเที่ยวๆเป็นกิจวัตรตามเดิม ประกอบกับยังได้สนิทสนมกับไชยันต์ ที่เป็นทั้งรุ่นน้องและเพื่อนสมัยที่คณะรัฐศาสตร์ (ถึงแม้ว่าทั้งสองจะมีแนวคิดทางการเมืองที่ต่างกัน) แต่ในที่สุดธเนศก็จบโดยได้รับปริญญาเกียรตินิยมอันดับสอง B.A.(Second-class Honors), Sociology and Anthropology, Chulalongkorn University
ภายหลังจบการศึกษาธเนศได้เข้าทำงานที่สถาบันวิจัยสังคม จุฬาลงกรณ์มหาวิทยาลัย เป็นเจ้าหน้าที่ช่วยเหลือในค่ายผู้ลี้ภัยในเขตภาคอีสานช่วงสงครามครามอินโดจีนครั้งที่สาม และเข้าศึกษาระดับปริญญาโทที่คณะสังคมวิทยาและมานุษยวิทยา มหาวิทยาลัยธรรมศาสตร์แต่ได้เลิกเรียนกลางคัน ซึ่งเขาให้เหตุผลว่า "ไม่ชอบอาจารย์ที่สอน" การที่เขาเลิกเรียนกลางคันนั้นทำให้เขาใช้ชีวิตล่องลอย และเป็นสาเหตุที่ทำให้พ่อและแม่ของเขาทะเลาะกัน ดังนั้นพ่อของเขาจึงส่งเขาให้ไปเรียนที่ประเทศสหรัฐอเมริกา เขาจึงได้เข้าศึกษาระดับปริญญาโทสาขาสังคมวิทยาที่มหาวิทยาลัยวิสคอนซิน แมดิสัน ประเทศสหรัฐอเมริกา M.S. (Sociology), University of Wisconsin Madison, U.S.A. โดยหัวข้อวิทยานิพนธ์ของเขาคือ "Evolving views of "historicism": Althusser's criticisms of Gramsci" ซึ่งขณะนั้นเขามีความสนใจและคลั่งไคล้ในทางความคิดและทฤษฎีของ Marxism เป็นอย่างมาก (ก่อนที่จะหันมาเปลี่ยนเป็น Foucauldian รวมทั้ง Postmodernism ในช่วงสมัยที่เรียนปริญญาเอก) และ ณ ที่แห่งนี้ธเนศก็ยังได้ไชยันต์เป็นทั้งรุ่นน้องมหาลัยรวมถึงเพื่อนร่วมหอพัก เมื่อสำเร็จการศึกษาธเนศได้กลับมายังประเทศไทยเพื่อสมัครเป็นอาจารย์มหาวิทยาลัยที่จุฬาลงกรณ์มหาวิทยาลัยเป็นที่แรก แต่โดนปฏิเสธโดยทางมหาวิทยาลัยให้เหตุผลว่าเพราะเขามารยาทไม่ดี ไม่ไปลามาไหว้ ไม่ทักทายสวัสดีผู้ใหญ่ตามขนบธรรมเนียมไทยเดิม ในระหว่างนี้ด้วยความที่ว่าเขาเป็นคนชอบเที่ยว เขาจึงได้ไปสมัครเป็นไกด์ในบริษัททัวร์แห่งหนึ่งด้วย แต่ไม่ผ่านการสัมภาษณ์ ซึ่งบริษัทก็ให้เหตุผลว่าเป็นเรื่องของบุคลิก และหลังจากนั้นในที่สุดเขาก็ได้มาสมัครเป็นอาจารย์ จนได้รับการบรรจุเป็นอาจารย์สาขาวิชาการเมืองการปกครอง คณะรัฐศาสตร์ มหาวิทยาลัยธรรมศาสตร์ เป็นเวลา 5 ปี ก่อนจะเดินไปศึกษาต่อระดับปริญญาเอกในสาขาทฤษฎีการเมืองและสังคมที่มหาวิทยาลัยเคมบริดจ์ ซึ่งเขาให้เหตุผลว่า "เรียนตามแฟน" โดยในตอนแรกนั้นเขาได้รับทุนไปเรียนปริญญาเอกที่มหาวิทยาลัยฮาวาร์ด แต่เขาเลือกที่จะไม่ไปเพราะแฟนเขาไม่ได้ทุนนั้น โดยทั้งสองนั้นวางแผนจะไปเรียนที่ประเทศเดียวกัน สุดท้ายแล้วเขาไปเรียนที่อังกฤษ ส่วนแฟนก็ไปเรียนที่อเมริกาแทนที่จะเป็นไปตามที่ตกลงกันเอาไว้ โดยเขาให้เหตุผลว่า "การอยู่ด้วยกัน (ตัวติดกัน) ทำให้เบื่อหน่ายกันเร็ว" หลังจากได้ศึกษาในปริญญาเอกก็เกิดปัญหาการทำวิทยานิพนธ์ โดยหัวข้อวิทยานิพนธ์ของเขาคือ "Talking Foucault Comically" ซึ่งวิทยานิพนธ์ชิ้นนี้ไม่สามารถจำแนกได้อย่างชัดเจนว่าเป็นสาขาวิชาแบบใดแบบหนึ่ง ไม่ว่าจะเป็นปรัชญา รัฐศาสตร์ ประวัติศาสตร์ หรือสังคมศาสตร์อื่นๆ อันเนื่องมาจากเขาพบว่าแนวคิดของตัวเอง (วิทยานิพนธ์) นั้นไม่ได้จำกัดเฉพาะทางแค่ในสาขาใดสาขาหนึ่ง ซึ่งยิ่งทำให้เขารู้ว่าตัวเองเป็นนักคิดที่ไม่ได้จำกัดกรอบใด พูดให้ถึงที่สุดก็คือเขามีความเป็นสหวิทยาการ (Interdisciplinary) ซึ่งโชคไม่ดีที่ในการทำวิทยานิพนธ์ที่เคมบริจน์นั้นมีความคับแคบและเคร่งครัด ไม่ให้คิดข้ามกรอบในสาขาที่ตนเองศึกษาอยู่ รวมทั้งมหาวิทยาลัยแคมบริดจ์นั้นก็เป็นมหาวิทยาลัยอนุรักษ์นิยมจนเกินไป สุดท้ายวิทยานิพนธ์ปริญญาเอกของเขาก็ไม่ได้รับการพิจารณาให้สอบป้องกันดุษฎีนิพนธ์ เพราะเหล่าอาจารย์เห็นว่าไม่ตรงสาขาวิชาใด มีการถกเถียงกันว่าจะให้ธเนศโอนย้ายไปสังกัดในภาควิชาใด เพราะเป็นสหวิทยาการ สุดท้ายมีการตั้งคณะกรรมการสอบสวนและต้องการให้แก้ไขให้ตรงกับสาขาวิชา ทำให้ธเนศสำเร็จการศึกษาในระดับปริญญาโทแทน M.Phil (Social & Political Theory), University of Cambridge, England ธเนศได้กลับมาสอนที่มหาวิทยาลัยธรรมศาสตร์จนเกษียณอายุราชการในปี พ.ศ. 2560
คุณูปการของธเนศ วงศ์ยานนาวา คือการกล้าสอนในสิ่งที่คนอื่นเลี่ยงไม่พูด สอนให้ศิษย์ตรวจสอบรากความเชื่อ ด้วยเหตุผลง่ายๆ ว่าโลกไม่ได้มีเพียงมิติเดียว ทุกคนต่างกัน และทุกสิ่งมีที่มาโดยไม่อาจพิจารณาแยกส่วน เขามักชำแหละเรื่องราวที่สอนอย่างถึงลูกถึงคน หยิบเม็ดฝุ่นจนกระทั่งผืนจักรวาลมาเชื่อมแบบสหวิทยาการได้อย่างน่าสนใจ และการถ่ายทอดข้อมูลต่างๆ อย่างจัดจ้านทำให้เขากลายเป็นนักวิชาการสายป๊อปที่มีคนแห่แหนไปฟังเสวนาจนล้นสถานที่จัดอยู่เสมอ และการวางตัวที่เป็นมิตร เข้าถึงง่าย ผูกสัมพันธ์กับเพื่อนทั้งรุ่นเดียวกันและต่างรุ่นได้ดี ทำให้เพื่อนนักวิชาการหลายคนมองว่าเขาเป็นหนึ่งในตัวละครที่มีสีสันที่สุดในแวดวงวิชาการไทยร่วมสมัย
อาจารย์มหาวิทยาลัย
ธเนศดำรงตำแหน่งเป็นศาสตราจารย์ประจำสาขาวิชาการเมืองการปกครอง คณะรัฐศาสตร์ มหาวิทยาลัยธรรมศาสตร์ โดยวิชาส่วนใหญ่ที่ธเนศรับผิดชอบจะเป็นเรื่องของทฤษฏีสังคม แนวคิดและปรัชญาการเมือง นอกจากนี้ธเนศดำรงตำแหน่งเป็นบรรณาธิการของรัฐศาสตร์สารซึ่งเป็นวารสารของคณะรัฐศาสตร์อีกด้วย
เอ็นซีที
เอ็นซีที เป็นบอยแบนด์เกาหลีใต้ ก่อตั้งโดยเอสเอ็มเอนเตอร์เทนเมนต์ เอ็นซีที (NCT) ย่อมาจาก นีโอคัลเจอร์เทคโนโลยี (Neo Culture Technology) ซึ่งเป็นโครงการเผยแพร่กระแสเกาหลีในหลายภาษา
กลุ่มถูกแบ่งออกเป็นกลุ่มย่อยหลายกลุ่ม นับตั้งแต่การเปิดตัวครั้งแรกของกลุ่มโดยอี ซู-มัน ผู้ก่อตั้งค่ายเพลงในเดือนมกราคม พ.ศ. 2559 กลุ่มประกอบด้วยสมาชิก 23 คน จนถึงเดือนมกราคม พ.ศ. 2564 มีสมาชิกตั้งแต่วัยรุ่นตอนปลายถึงกลางวัยยี่สิบปีและมีส่วนร่วมในหน่วยย่อยที่แตกต่างกันทั้งหมดสี่หน่วย ผู้ก่อตั้งเอสเอ็มได้อธิบายแนวคิดของกลุ่มคือกลุ่มที่มีสมาชิกไม่จำกัดจำนวน  และแบ่งออกเป็นหลายกลุ่มย่อยตามเมืองต่าง ๆ ทั่วโลก
กลุ่มย่อยกลุ่มแรก เอ็นซีทียู เปิดตัวเมื่อวันที่ 9 เมษายน ค.ศ. 2016 ด้วยเพลง "เดอะเซเวนเซนส์" และ "วิทเอาต์ยู" กลุ่มย่อยที่สอง เอ็นซีที 127 ตั้งอยู่ในโซล เปิดตัวเมื่อวันที่ 7 กรกฎาคม ค.ศ. 2016 ด้วยมินิอัลบั้ม เอ็นซีที #127. กลุ่มย่อยที่สาม เอ็นซีทีดรีม เปิดตัวเมื่อวันที่ 24 สิงหาคม ค.ศ. 2016 ด้วยเพลง "ชิววิงกัม" กลุ่มย่อยที่สี่ เวย์วี ตั้งอยู่ในจีน เปิดตัวเมื่อวันที่ 17 มกราคม ค.ศ. 2019 ด้วยอีพี เดอะวิชัน
ณ เดือนมกราคม ค.ศ. 2019 กลุ่มมีสมาชิกทั้งหมด 21 คน ประกอบด้วย : แทอิล, จอห์นนี, แทยง, ยูตะ, คุน, โทย็อง, เตนล์, แจฮย็อน, วินวิน, จ็องอู, ลูคัส, มาร์ก, เซียวจวิ้น, เฮนเดอรี, เหรินจวิ้น, เจโน, แฮชัน, แจมิน, เฉินเล่อ, หยางหยาง และ จีซ็อง
ก่อนเปิดตัว
การเตรียมเปิดตัวของเอ็นซีที เริ่มต้นในช่วงท้ายปี ค.ศ. 2013 ผ่านเอสเอ็มรุกกีส์ ซึ่งเป็นกลุ่มเด็กฝึกหัดของเอสเอ็มเอนเตอร์เทนเมนต์ สมาชิกถูกคัดเลือกผ่านการออดิชันต่าง ๆ เช่น จอห์นนี, ยูตะ, เตนล์, มาร์ก และเหรินจวิ้น ซึ่งเข้าร่วมผ่านเอสเอ็มโกลบัลออดิชัน ในขณะที่สมาชิกที่เหลือถูกค้นพบผ่านการคัดเลือกจากการค้นหา การแนะนำส่วนตัว และการแสดงความบันเทิงในชุมชน
ในเดือนมกราคม ค.ศ. 2016 อี ซู-มัน ผู้ก่อตั้งเอสเอ็ม เผยแพร่งานนำเสนอในเอสเอ็มโคเอ็กซ์อาร์เทียม ในชื่อ "เอสเอ็มทาวน์: นีโอคัลเจอร์เทคโนโลยี 2016" ซึ่งพูดถึงแผนดำเนินงานของบริษัทสำหรับกลุ่มเด็กใหม่ที่สอดคล้องกับกลยุทธ์"เนื้อหาทางวัฒนธรรม" ที่จะเปิดตัวกลุ่มในเมืองต่าง ๆ ทั่วโลก
ปี 2016: การเปิดตัวของ NCT U, NCT 127 และ NCT DREAM
วันที่ 4 เมษายน 2016 SM เอนเตอร์เทนเมนต์ ได้เปิดตัวยูนิตแรกของ NCT คือ NCT U อันประกอบไปด้วยสมาชิก 6 คน ได้แก่ แทอิล, แทยง, โทย็อง, เตนล์, แจฮยอน และมาร์ก ได้ปล่อยซิงเกิ้ลดิจิตอลออกมาจำนวน 2 เพลง โดยเพลงแรกคือ "The 7th Sense" ปล่อยออกมาเมื่อวันที่ 9 เมษายน และเพลงที่สองของพวกเขาคือ "Without You" ปล่อยออกมาเมื่อวันที่ 10 เมษายน ในเพลงนี้จะมี 2 เวอร์ชัน (เวอร์ชันเกาหลีร้องโดย แทอิล, โทย็อง และแจฮยอน และเวอร์ชันจีนจะมี คุน สมาชิก SM Rookies ร่วมด้วย)
วันที่ 9 เมษายน 2016 NCT U ปรากฏตัวครั้งแรก โดยออกอากาศในรายการ NCT On Air บน Naver V-app ดำเนินรายการโดย ฮีชอล วง ซูเปอร์จูเนียร์ ในวันเดียวกันนั้นก็ยังได้ขึ้นแสดงสดครั้งแรกที่ประเทศจีน ในงาน 16th Music Feng Yun Bang Awards พร้อมกับสมาชิกจีน 2 คน คือคุนและวินวิน และได้ทำการแสดงเปิดตัวเพลงของพวกเขาที่เกาหลีใต้ ในรายการ Music Bank ช่อง KBS เมื่อวันที่ 15 เมษายน นอกจากนั้นได้ปรากฏตัวในรายการเรียลลิตี้ "NCT Life" ของพวกเขาถึง 3 ฤดูกาล ร่วมกับสมาชิกใน SM Rookies คนอื่นๆด้วย
วันที่ 1 กรกฎาคม 2016 SM เอนเตอร์เทนเมนต์ ได้เปิดตัวยูนิตที่สองของ NCT คือ NCT 127 ซึ่งตั้งอยู่ที่กรุงโซล ซึ่งตัวเลข 127 ก็เป็นตัวแทนของพิกัดเส้นแวงกรุงโซล ยูนิตนี้จะประกอบไปด้วยสมาชิกทั้งหมด 7 คน ได้แก่ แทอิล, แทยง, ยูตะ, แจฮยอน, วินวิน, มาร์ก และแฮชัน เปิดตัวอย่างเป็นทางการครั้งแรกเมื่อวันที่ 7 กรกฎาคม 2016 ในรายการ M! Countdown กับเพลง "Fire Truck" และ "Once Again" จากอัลบั้มของพวกเขา เพลงเปิดตัวของมินิอัลบั้ม NCT #127 ปล่อยในช่องทางดิจิตอลดาวน์โหลดเมื่อวันที่ 10 กรกฎาคม และเพลงทั้งอัลบั้มถูกปล่อยในวันที่ 11 กรกฎาคม นอกจากนั้นยังเปิดตัว NCT Life ฤดูกาลที่ 3 ในเมืองพาจู ออกอากาศเมื่อวันที่ 16 กรกฎาคม 2016 และในวันที่ 29 กรกฎาคม ก็ได้ปล่อยเพลง "Taste The Feeling" ซึ่งเป็นเพลงหนึ่งในโปรเจกต์ SM Station ที่ร่วมมือกับ Coca-Cola
วันที่ 18 สิงหาคม 2016 SM เอนเตอร์เทนเมนต์ เปิดตัวยูนิตที่ 3 ของ NCT คือ NCT DREAM ที่มีค่าเฉลี่ยอายุของสมาชิกในกลุ่มเพียง 15.6 ปี จีซ็องเป็นสมาชิกคนแรกที่ถูกเปิดเผย ผ่านภาพทีเซอร์, ตามด้วยเฉินเล่อ สมาชิกคนที่ 2, เจโน สมาชิกคนที่ 3, แฮชัน สมาชิกคนที่ 4, มาร์ก สมาชิกคนที่ 5, เหรินจวิ้น เป็นสมาชิกคนที่ 6 และสมาชิกคนสุดท้ายคือแจมิน สมาชิกคนที่ 7 โดยยูนิตนี้เปิดตัวพร้อมกับเพลง "Chewing Gum" และขึ้นแสดงสดครั้งแรกในรายการ M! Countdown เมื่อวันที่ 25 สิงหาคม 2016
วันที่ 27 ธันวาคม 2016 ภาพตัวอย่างอัลบั้มใหม่ของ NCT 127 ถูกเปิดเผยในระหว่างการแสดงสดของ NCT บนเวทีงาน Mnet Asian Music Awards 2016 ที่จัดขึ้นในฮ่องกง SM เอนเตอร์เทนเมนต์ ประกาศอย่างเป็นทางการว่า NCT 127 จะคัมแบ็กอีกครั้งพร้อมกับจำนวนสมาชิกที่เพิ่มเป็นทั้งหมด 9 คน (จากเดิมที่มีสมาชิกทั้งหมด 7 คน) โดยสมาชิกใหม่นั้นก็คือ โทย็อง จาก NCT U และ จอห์นนี ซึ่งเปิดตัวเป็นครั้งแรก โดยในวันเดียวกัน SM เอนเตอร์เทนเมนต์ ก็ได้ปล่อย Teaser ของอัลบั้มใหม่ที่มีชื่อว่า NCT#127 LIMITLESS ทางช่องบนยูทูป โดยเริ่มจาก แฮชัน, มาร์ก, แทยง, โทย็อง, ยูตะ, แทอิล, วินวิน, แจฮยอน และจอห์นนีเป็นลำดับสุดท้าย ในวันที่ 5 มกราคม 2017 ก็ได้ปล่อยมิวสิกวิดีโอเพลง LIMITLESS ออกมา วันเดียวกันนั้น NCT 127 ก็ได้ขึ้นแสดงสด "คัมแบคสเตจ" ในรายการ M! Countdown อีกด้วย และปล่อยเพลงในรูปแบบดิจิตอลของอัลบั้ม NCT#127 LIMITLESS ออกมาทั้งหมดในวันที่ 6 มกราคม 2017
ปี 2018: สมาชิกใหม่และโปรเจกต์รวมสมาชิก NCT 2018 Empathy
ในช่วงกลางเดือนมกราคม 2018 ได้มีการประกาศว่า NCT จะเปิดเผยโครงการ "โปรเจกต์ใหญ่" ภายในปีนี้ และในวันที่ 30 มกราคม 2018 เอสเอ็มเอนเตอร์เทนเมนต์ก็ได้ปล่อยวิดีโอที่มีชื่อว่า "NCT 2018 Yearbook #1 และ #2" ที่ภายในคลิปประกอบไปด้วยสมาชิกทั้งหมดของ NCT และมีการเปิดเผยสมาชิกใหม่จาก SM Rookies ซึ่งก็คือ คุน จ็องอู และ ลูคัส
ปี 2019: สมาชิกใหม่และเปิดตัวเวย์วี
เมื่อวันที่ 31 ธันวาคม ค.ศ. 2018 เอสเอ็มเอนเตอร์เทนเมนต์ประกาศเปิดตัวกลุ่มย่อยลำดับที่สี่ของเอ็นซีที "เวย์วี (威神V)" ซึ่งกลุ่มย่อยตั้งอยู่ในจีน ประกอบด้วยสมาชิก 7 คนคือ คุน, เตนล์, วินวิน, ลูคัส, เซียวจวิ้น, เฮนเดอรี และหยางหยาง เวย์วีสังกัดภายใต้ เลเบิลวี ซึ่งเป็นค่ายที่ร่วมมือกับฝ่ายผลิตของเอสเอ็ม กลุ่มย่อยเปิดตัวอย่างเป็นทางการเมื่อวันที่ 17 มกราคม ค.ศ. 2019 ด้วยเพลง "เรกุลาร์" ซึ่งเป็นเพลงของเอ็นซีที 127ในรูปแบบภาษาจีน ซึ่งรวมไปถึงเพลง "คัมแบ็ก" และเพลงต้นฉบับของกลุ่ม "ดรีมลอนช์"
ปี 2021 – ปัจจุบัน : Universe, กลุ่มย่อยใหม่ ,การสิ้นสุดการขยายตัวของวง, การออกจากวงของสมาชิก
ในวันที่ 13 พฤศจิกายน ค.ศ. 2021 เอ็นซีทีได้ประกาศเปิดตัวโปรเจ็กชุดที่สามในนาม เอ็นซีที 2021 พร้อมกับสตูดิโออัลบั้ม "Universe" กำหนดการวางจำหน่ายในวันที่ 14 ธันวาคม ค.ศ. 2021 มีจำนวนเพลงทั้งสิ้น 13 เพลงนำโดยเพลงหลัก "Universe (Let's Play Ball)" ซึ่งวางจำหน่ายในวันที่ 10 ธันวาคม ค.ศ. 2021 พร้อมกับเพลง "Beautiful" อัลบั้ม Universe มียอดการสั่งซื้อล่วงหน้าจำนวน 1.7 ล้านชุดทำลายสถิติของอัลบั้มครั้งก่อนอย่าง NCT 2020 Resonance ซึ่งมียอดการสั่งซื้อล่วงหน้าจำนวน 1.1 ล้านชุด
เมื่อวันที่ 3 กุมภาพันธ์ ค.ศ. 2023 เอสเอ็มเอ็นเตอร์เทนเมนต์ได้ประกาศแผนการต่าง ๆ สำหรับปี 2023,ซึ่งจะมีการเปิดตัวกลุ่มย่อยต่อไปอย่าง NCT Tokyo ในช่วงไตรมาสที่สามของปีค.ศ. 2023 เมื่อวันที่ 23 กุมภาพันธ์ ค.ศ. 2023 เอสเอ็มได้มีการเปิดเผยแผนการต่าง ๆ ในช่วงไตรมาสแรกของปี 2023 หลังจากที่พวกเขาได้มีการประกาศเปิดตัว NCT Tokyo เรียบร้อยแล้วนั้น แนวคิดในการขยายตัวของเอ็นซีทีไปยังประเทศต่าง ๆ จะสิ้นสุดลงและคงไว้เพียงกลุ่มย่อยหลักจำนวนห้ากลุ่มอย่างถาวร ในวันที่ 17 เมษายน ค.ศ. 2023 สมาชิกสามคน ได้แก่ โทย็อง, แจฮย็อน และ ช็องอู ได้มีการเปิดตัวกลุ่มย่อยใหม่ในชื่อ เอ็นซีทีโทแจจ็อง พร้อมเปิดตัวอีพี (อัลบั้มเพลง) Perfume ควบคู่กับซิงเกิลนำในชื่อเดียวกัน
ในวันที่ 10 พฤษภาคม ค.ศ. 2023 เอสเอ็มเอนเตอร์เทนเมนต์ได้ประกาศการออกจากวงเอ็นซีทีและเวย์วีหลังจากการถกเถียงประเด็นนี้มาอย่างยาวนาน และในวันที่ 24 พฤษภาคม ค.ศ. 2023 ได้มีการประกาศว่าโชทาโรและซ็องชานจะออกจากวงเอ็นซีทีเพื่อเข้าร่วมบอยแบนด์วงใหม่ของเอสเอ็มเอ็นเตอร์เทนเมนต์ที่จะเกิดขึ้น รวมถึงสมาชิกเอสเอ็มรุกกีส์ อย่างอึนซ็อกและซ็องฮันที่เปิดตัวในรายการวาไรตี้โชว์ Welcome to NCT Universe และคาดว่าจะเข้าร่วมในกลุ่มย่อยเอ็นซีทีโตเกียวก็จะเข้าร่วมในบอยแบนด์วงใหม่ของเอสเอ็มเอ็นเตอร์เทนเมนต์เช่นกัน
สมาชิก
ดัดแปลงจากโปรไฟล์ของกลุ่มในเว็บไซต์ของเอสเอ็มเอนเตอร์เทนเมนต์
พิวริตัน
พิวริตัน (Puritan) จาก คริสต์ศตวรรษที่ 16 และ คริสต์ศตวรรษที่ 17 เป็นคำที่ใช้เรียกกลุ่มคริสต์ศาสนิกชนที่สนับสนุนความเชื่อทางปรัชญาและการกระทำพิธีทางศาสนาที่ “บริสุทธิ์” (“Purity”) กว่า และความเคร่งครัดส่วนบุคคล กลุ่มพิวริตันเชื่อว่าการปฏิรูปศาสนาในอังกฤษ (English Reformation) ยังไม่เพียงพอและคริสตจักรแห่งอังกฤษยังทำพิธีศาสนาที่ไม่ต่างไปจากพิธีศาสนาของศาสนจักรโรมันคาทอลิกเท่าใดนัก คำว่า  “พิวริตัน” เป็นคำที่ใช้เรียกแทนคำว่า  “คาร์ธาร์” ที่ใช้เรียกผู้ที่มีหัวรุนแรงที่เป็นผู้นับถือลัทธิคาร์ธาริสม์ (Catharism) ในฝรั่งเศส บางครั้งกลุ่มเพียวริตันก็ร่วมมือกับคณะเพรสไบทีเรียน (Presbyterian) ในการตั้งข้อเสนอเพื่อที่จะทำให้นิกายเชิร์ชออฟอิงแลนด์ใกล้กับคริสตจักรปฏิรูป (Reformed Churches) บนแผ่นดินใหญ่ยุโรปมากขึ้น
โกลดี้กับหมี
โกลดี้กับหมี (Goldie & Bear) เป็นการ์ตูนสำหรับเด็กก่อนวัยเรียนของประเทศสหรัฐอเมริกา ทางช่องดิสนีย์จูเนียร์ ฉายตั้งแต่วันที่ 12 กันยายน พ.ศ. 2558 จนถึงปัจจุบัน และเคยฉายในรายการดิสนีย์คลับ ทางช่อง 7 สี
สกุลผักกาดหอม
สกุลผักกาดหอม (Lactuca) เป็นพืชมีดอกในวงศ์ Asteraceae ประกอบด้วย 50 สปีชีส์ แพร่กระจายไปทั่วโลก พืชในสกุลนี้ที่รู้จักดีที่สุดคือผักกาดหอม (Lactuca sativa) ที่มีหลายสายพันธุ์ บางสปีชีส์เป็นวัชพืช มีทั้งพืชฤดูเดียว พืชสองฤดูและพืชหลายฤดู
ความหลากหลาย
จำนวนสปีชีส์ของพืชสกุลนี้ไม่แน่นอน มีอย่างน้อย 50 ชนิด หรือ 75 ชนิด ตัวอย่าง ได้แก่:
รอยัลบรูไนแอร์ไลน์
รอยัลบรูไนแอร์ไลน์ (Royal Brunei Airlines, Penerbangan DiRaja Brunei, Jawi: ڤنربڠن دراج بروني) หรือ RB เป็นสายการบินแห่งชาติของประเทศบรูไน มีสำนักงานใหญ่ที่ RB Plaza กรุงบันดาร์เซอรีเบอกาวัน ซึ่งเป็นสายการบินของรัฐบาล โดยมีฐานการปฏิบัติการอยู่ที่ท่าอากาศยานนานาชาติบรูไน ก่อตั้งเมื่อปีค.ศ. 1974 ด้วยอากาศยานรุ่นโบอิง 737-200 จำนวนสองเครื่อง โดยมีจุดหมายปลายทางที่สิงคโปร์ ฮ่องกง โกตากีนาบาลู และกูชิง ในปัจจุบันมีฝูงบินประกอบด้วยอากาศยานจำนวน 10 ลำ มีจุดหมายปลายทางใน 16 เมืองในเอเชียตะวันออกเฉียงใต้ ตะวันออกกลาง ยุโรป และออสเตรเลีย
ฝูงบิน
รอยัลบรูไนแอร์ไลน์ประกอบด้วยอากาศยานต่างๆ ดังนี้ (ข้อมูล ณ เดือนสิงหาคม ค.ศ. 2016)
ปแชวอดุฟ
ปแชวอดุฟ (Przewodów) เป็นหมู่บ้านในเขตเทศบาลดอว์คอบึตชุฟ ภายในเขตเทศมณฑลครูบีแยชุฟ จังหวัดลูบลิน ทางตะวันออกเฉียงใต้ของประเทศโปแลนด์ ใกล้กับชายแดนประเทศยูเครน ตั้งอยู่ห่างจากเมืองดอว์คอบึตชุฟไปทางตะวันตกเฉียงใต้ประมาณ 15 กิโลเมตร (9 ไมล์) ห่างจากเมืองครูบีแยชุฟไปทางใต้ 39 กิโลเมตร (24 ไมล์) และห่างจากเมืองลูบลิน (เมืองหลักของจังหวัด) ไปทางตะวันออกเฉียงใต้ 129 กิโลเมตร (80 ไมล์)
มหาวิทยาลัยหอการค้าไทย
มหาวิทยาลัยหอการค้าไทย เป็นสถาบันอุดมศึกษาเอกชนที่ไม่แสวงหาผลกำไร โดยมี "หอการค้าไทย" เป็นเจ้าของ และได้รับการยอมรับว่าเป็นสถาบันการศึกษาชั้นนำด้านธุรกิจในประเทศไทย ประกอบด้วย 12 คณะ ได้แก่ คณะบริหารธุรกิจ คณะบัญชี คณะเศรษฐศาสตร์ คณะมนุษยศาสตร์และประยุกต์ศิลป์ คณะวิทยาศาสตร์และเทคโนโลยี คณะนิเทศศาสตร์ คณะวิศวกรรมศาสตร์ คณะนิติศาสตร์ คณะการท่องเที่ยวและอุตสาหกรรมบริการ คณะการศึกษาปฐมวัย คณะศิลปะและการออกแบบ และคณะวิทยพัฒน์ (Extension School) รวมถึง 3 วิทยาลัย ได้แก่ บัณฑิตวิทยาลัย วิทยาลัยผู้ประกอบการ และวิทยาลัยนานาชาติเพื่อการจัดการ โดยเปิดสอนระดับปริญญาตรี โท และเอก รวมทั้งหลักสูตรนานาชาติ มีปู่เซออยู่1,000,000คนอบู่บนโลกนี้และมีแค่ 7.89%ที่จะเปนปู่เซได้
ประวัติ
มหาวิทยาลัยหอการค้าไทย ตั้งขึ้นครั้งแรก เมื่อ พ.ศ. 2483 สำนักงานหอการค้าไทยตึกพาณิชย์ภัณฑ์ ถนนศรีอยุธยา สนามเสือป่า โดยในครั้งนั้นใช้ชื่อ "วิทยาลัยการค้า" เปิดรับผู้สำเร็จการศึกษา ชั้นมัธยมศึกษาปีที่ 6 และมีหลักสูตรการศึกษา 6 เดือน และ 2 ปี มีนักศึกษาประมาณ 300 คน หลักสูตรการสอนของวิทยาลัยการค้า นับว่าทันสมัยอย่างยิ่ง เพราะดำเนินตามหลักสูตร ของหอการค้าแห่งกรุงลอนดอน แต่วิทยาลัยการค้าเปิดสอนได้เพียง 1 ปี ก็เกิดสงครามมหาเอเชียบูรพา เป็นเหตุให้วิทยาลัย ต้องปิดตัวเอง เนื่องจากการสงคราม และรัฐบาลต้องการใช้สถานที่เป็น↵ที่ตั้ง สำนักงานประสานงานระหว่างไทยกับญี่ปุ่น วิทยาลัยการค้าปิดไปร่วม 22 ปี กรรมการหอการค้าไทยทุกสมัยได้พยายามเป็นลำดับที่จะรื้อฟื้นวิทยาลัยขึ้นใหม่จนกระทั่ง พ.ศ. 2506 คณะกรรมการหอการค้าไทยก็ประสบผลสำเร็จในการเปิดวิทยาลัยอีกครั้งในชื่อ "วิทยาลัยการค้า" เช่นเดิม แต่ได้ย้ายอาคารที่ตั้งมาอยู่ที่ ณ ที่ทำการของหอการค้าไทย เลขที่ 150 ถนนราชบพิธ เปิดรับผู้สำเร็จการศึกษา ชั้นมัธยมศึกษาตอนปลาย มีหลักสูตรการศึกษา 3 ปี ซึ่งผู้สำเร็จการศึกษาจะได้รับประกาศนียบัตรการค้าชั้นสูง การเปิดสอนของวิทยาลัยการค้าครั้งนี้ อยู่ภายใต้การ↵ควบคุมของ พระราชบัญญัติโรงเรียนราษฎร์
8 กรกฎาคม พ.ศ. 2508 ที่ประชุมสภาวิทยาลัยการค้า มีมติให้เปลี่ยนชื่อวิทยาลัยเป็น "วิทยาลัยการพาณิชย์" (College of Commerce of The Thai Chamber of Commerce) ดำเนินการตามเงื่อนไขมาตรา 28 แห่งพระราชบัญญัติหอการค้า (พ.ศ. 2509) ที่กำหนดให้หอการค้าไทยมีหน้าที่จัดตั้งและ ดำเนินการสถานศึกษาที่เกี่ยวกับการค้าและเศรษฐกิจ และ ในวันที่ 17 มิถุนายน พ.ศ. 2513 คณะกรรมการวิทยาลัยเอกชน กระทรวงศึกษาธิการ ได้อนุญาตให้หอการค้าไทย จัดตั้ง "วิทยาลัยการพาณิชย์" (College of Commerce) อักษรย่อ "ว.พณ." (C.C.) เปิดสอนหลักสูตร 3 ปี ผู้สำเร็จการศึกษาจะได้รับประกาศนียบัตรใน 7 สาขาวิชา ได้แก่ สาขาวิชาบริหารทั่วไปธุรกิจระหว่างประเทศ เลขานุการ การตลาด การบัญชี การคลังการธนาคาร และ สาขาวิชาเศรษฐศาสตร์ประยุกต์
2 กุมภาพันธ์ พ.ศ. 2514 คณะรัฐมนตรีได้ลงมติรับในหลักการให้วิทยาลัยเอกชนดำเนินการสอนได้ ในระดับเกินกว่า 3 ปี และวิทยาลัยการพาณิชย์ได้รับการอนุมัติให้เปิดสอน ทั้งหลักสูตรปริญญาตรี 4 ปี ทั้ง 7 สาขาวิชา ในวันที่ 9 มีนาคม พ.ศ. 2516 พร้อมกันนี้วิทยาลัยได้ขอเปลี่ยนชื่อเป็น "วิทยาลัยการค้า" อีกครั้ง ในชื่อภาษาอังกฤษว่า College of Commerce อักษรย่อ "วค" (C.C.)
21 มิถุนายน พ.ศ. 2517 วิทยาลัยการค้าโอนมาสังกัดกับทบวงมหาวิทยาลัยพร้อมกับ ได้ย้ายมาอยู่ เลขที่ 126/1 ซอยวิภาวดีรังสิต 2 ถนนวิภาวดีรังสิต อันเป็นสถานที่ตั้งในปัจจุบัน เมื่อวิทยาลัยการค้าปฏิบัติพันธกิจได้อย่างครบถ้วน ตามเงื่อนไขแห่งการเป็นสถาบันการศึกษา ระดับอุดมศึกษาใน วันที่ 24 ตุลาคม พ.ศ. 2527 (พร้อมกับมหาวิทยาลัยธุรกิจบัณฑิตย์ และมหาวิทยาลัยกรุงเทพ) ทบวงมหาวิทยาลัยได้อนุมัติให้เปลี่ยนประเภทสถาบันเป็นมหาวิทยาลัย ในชื่อ "มหาวิทยาลัยหอการค้าไทย" (The University of the Thai Chamber of Commerce) อักษรย่อ "มกค." (UTCC) และต่อมาได้เปลี่ยนชื่อเต็มภาษาอังกฤษเป็น University of the Thai Chamber of Commerce
คณะวิชาและหลักสูตร
หลักสูตรปริญญาเอก และปริญญาโท
หลักสูตรปริญญาตรี
หลักสูตรภาษาอังกฤษ
หลักสูตรภาษาจีน
อันดับมหาวิทยาลัย
การจัดอันดับโดย เว็บโอเมตริกซ์ (Webometrics) ซึ่งจัดทำขึ้นเพื่อแสดงความตั้งใจของสถาบันต่าง ๆ ในการเผยแพร่ความรู้สู่เว็บไซต์ และเป็นความริเริ่มเพื่อส่งเสริมการเข้าถึงความรู้อย่างเปิดกว้าง (Open Access) ทั่วโลก โดยบ่งบอกถึงปริมาณและคุณภาพของสิ่งตีพิมพ์อิเล็กทรอนิกส์ของสถาบัน เพื่อใช้ร่วมกับตัวชี้วัดอื่น ๆ ในการประเมินผลงานวิจัยของสถาบัน ซึ่งทางเว็บโอเมตริกซ์ได้จัดอันดับปีละ 2 ครั้งในเดือนมกราคม และกรกฎาคม ล่าสุดเดือน กรกฎาคม พ.ศ. 2558 มหาวิทยาลัยหอการค้าไทย อยู่ในอันดับที่ 2,652 ของโลก อันดับที่ 81 ของเอเชียตะวันออกเฉียงใต้ อันดับที่ 30 ของมหาวิทยาลัยในประเทศไทย
บุคคลสำคัญจากมหาวิทยาลัยหอการค้าไทย
⋮
ปรัชญาตะวันออก
ปรัชญาตะวันออก ในความหมายของวัฒนธรรมตะวันตกมีความหมายกว้าง ครอบคลุมถึงแนวคิดทางปรัชญาของตะวันออก กล่าวคือทางเอเชียที่รวมถึงจีน อินเดีย ญี่ปุ่น และพื้นที่ทั่วไป
ส่วนใหญ่แล้วมหาวิทยาลัยในประเทศตะวันตก การเรียนการสอน และภาควิชาปรัชญาจะมุ่งศึกษาเฉพาะวิถีคิดและแนวคิดทางปรัชญาตะวันตก แต่ก็ยังมีข้อยกเว้นในหลายๆ ที่ ดังนั้นการใช้คำว่าปรัชญาในแวดวงวิชาการตะวันตกมักหมายถึงแนวคิดทางปรัชญาที่มีรากฐานมาจากกรีกโบราณ  และปรัชญาตะวันออกมักถูกมองข้าม  อย่างไรก็ตามการเชื่อมโยงระหว่างตะวันออกและตะวันตกในปัจจุบันนี้ช่วยลดช่องว่างทางวัฒนธรรมดังกล่าวไปได้มาก
ฟูจิวาระ โนะ โมโรมิชิ
ฟูจิวาระ โนะ โมโรมิชิ (藤原 師通 (Fujiwara no Moromichi), 16 ตุลาคม 1605-18 กรกฎาคม 1642) รัฐบุรุษชาวญี่ปุ่นรู้จักจากการเป็นฝ่ายตรงข้ามกับระบบ อินเซ หรือ การว่าราชการในวัด
การงาน
การงานของโมโรมิชิเริ่มต้นจาก พ.ศ. 1612 ขณะอายุเพียง 7 ปีจนเขาถึงแก่กรรมใน พ.ศ. 1642. เขาเป็นผู้สำเร็จราชการ (คัมปากุ) ใน พ.ศ. 1637. ระหว่างช่วงชีวิตของเขาเขาถูกมองเป็นคนดีใสซื่อมือสะอาด, เขาปกครองอย่างเที่ยงธรรมและเข้มแข็ง. ประเทศจึงสงบสุขระหว่างช่วงชีวิตที่เขาอยู่ในราชการ, และเขาเป็นผู้รอบรู้, มีความกระตือรือร้น.
พ.ศ. 2345
พุทธศักราช 2345 ตรงกับคริสต์ศักราช 1802 เป็นปีปกติสุรทินที่วันแรกเป็นวันศุกร์ ตามปฏิทินเกรกอเรียน และเป็นปีปกติสุรทินที่วันแรกเป็นวันพุธตามปฏิทินจูเลียน
สาดรากลำเทียน
สาดรากลำเทียน เป็นไม้ล้มลุกในวงศ์ Asteraceae เป็นไม้ล้มลุกสองฤดู แตกกิ่งน้อย ลำต้นเป็นสี่เหลี่ยม มีขนอ่อนปกคลุม ใบออกเป็นกระจุกที่โคนต้น ออกดอกที่ปลายยอด กลีบดอกสั้น มีเกสรตัวผู้จำนวนมาก  ผลแก่แห้งมปุยปลิวตามลม ออกดอกเดือนตุลาคม – พฤศจิกายน พบครั้งแรกในไทยโดยหมอคาร์ เมื่อ 13 มีนาคม พ.ศ. 2467 ที่ภูกระดึง จังหวัดเลย ชื่อสปีชีส์ตั้งเป็นเกียรติแก่ประเทศไทย
กีฬากระโดดน้ำในซีเกมส์ 2019
การแข่งขันกีฬากระโดดน้ำในซีเกมส์ 2019 มีกำหนดจัดขึ้นระหว่างวันที่ 6 ถึง 7 ธันวาคม ค.ศ. 2019 ที่ศูนย์กีฬาทางน้ำนิวคลาร์กซิตี ในกาปัส ประเทศฟิลิปปินส์
ประเทศที่เข้าร่วมแข่งขัน
มีนักกีฬาที่เข้าร่วมการแข่งขันทั้งหมด 24 คน จาก 6 ประเทศ (ตัวเลขที่แสดงในวงเล็บเป็นจำนวนนักกีฬาที่เข้าร่วมแข่งขัน)
แนวโน้มสู่ส่วนกลาง
ในทางสถิติศาสตร์ แนวโน้มสู่ส่วนกลาง (central tendency) หรือ การวัดแนวโน้มสู่ส่วนกลาง (measure of central tendency) เป็นค่ากลางหรือค่าทั่วไปสำหรับการแจกแจงความน่าจะเป็น อาจจะเรียกได้ว่าเป็นจุดศูนย์กลาง หรือ ตำแหน่งของการกระจาย โดยทั่ว ๆ ไป การวัดแนวโน้มสู่ส่วนกลางมักจะถูกเรียกว่า ค่าเฉลี่ย คำว่าแนวโน้มสู่ส่วนกลางถูกใช้ครั้งแแรกในคริสตทศวรรศที่ 1920
วิธีการวัดแนวโน้มสู่ส่วนกลางที่ใช้กันบ่อย ๆ มี มัชฌิมเลขคณิต (arithmetic mean) มัธยฐาน (median) และ ฐานนิยม (mode) แนวโน้มสู่ส่วนกลางสามารถคำนวณเพื่อหาค่าของเซ็ตจำกัด หรือเพื่อใช้ในการกระจายทางทฤษฎี ได้แก่ การแจกแจงปรกติ บางครั้งผู้เขียนจะใช้แนวโน้มสู่ส่วนกลางให้หมายถึง "แนวโน้มของข้อมูลเชิงปริมาณที่จะรวมอยู่รอบค่ากลางบางค่า"
แนวโน้มสู่ส่วนกลางของการกระจายมักจะตรงข้ามกับกับการกระจายตัว (dispersion) หรือความแปรปรวน (variability) การกระจายตัวและแนวโน้มสู่ส่วนกลางมักเป็นคุณสมบัติลักษณะของการกระจาย การวิเคราะห์อาจตัดสินว่าข้อมูลมีแนวโน้มสู่ส่วนกลางมากหรือน้อยตามการกระจายตัว
การวัด
การวัดต่อไปนี้อาจนำไปใช้กับข้อมูลที่เป็นหนึ่งมิติ ขึ้นอยู่กับสถานการณ์อาจเหมาะสมที่จะแปลงข้อมูลก่อนที่จะคำนวณแนวโน้มสู่ส่วนกลาง ตัวอย่างเช่น การกำลังสองหรือการลอการิทึม การเปลี่ยนแปลงจะเหมาะสมหรือไม่และควรเป็นแบบใด ขึ้นอยู่กับข้อมูลที่กำลังวิเคราะห์เป็นอย่างมาก
ความสัมพันธ์ระหว่าง มัชฌิม มัธยฐาน กับฐานนิยม
สำหรับข้อมูลที่มีฐานนิยมเพียงค่าเดียว จะได้ความสัมพันธ์ด้านล่าง
เมื่อ μ คือมัชฌิมเลขคณิต ν คือมัธยฐาน θ คือฐานนิยม และ σ คือส่วนเบี่ยงเบนมาตรฐาน
เคะอิโกะ โยะชิโตะมิ
เคะอิโกะ โยะชิโตะมิ เกิด 8 เมษายน ค.ศ. 1975 เป็นนักกีฬาแบดมินตัน ชาวญี่ปุ่น
โยะชิโตะมิ เคยเข้าร่วมการแข่งขันกีฬาแบดมินตันในโอลิมปิกฤดูร้อน 2004 คู่กับชิกะโกะ นะกะยะมะ เขาได้บายในรอบแรกและเขาได้เล่นป้องกันสราลีย์ ทุ่งทองคำ และสาธินี จันทร์กระจ่างวงศ์
ยูน ชี-ย็อง
ยูน ชี-ย็อง (윤치영; อักษรฮันจา: 尹致暎; 10 กุมภาพันธ์ ค.ศ. 1898 –  9 กุมภาพันธ์ ค.ศ. 1996) เป็นนักนักกิจกรรมอิสระและนักการเมืองชาวเกาหลีใต้ ซึ่งยูน ชี-ย็อง เคยดำรงตำแหน่งรัฐมนตรีว่าการกระทรวงมหาดไทย ในปี ค.ศ. 1948, เอกอัครราชฑูตประจำประเทศฝรั่งเศสในปี ค.ศ. 1950 จนถึงปี ค.ศ. 1951, เป็นสมาชิกรัฐสภาเกาหลีใต้ชุดที่ 3 และนายกเทศมนตรีกรุงโซล ตั้งแต่ปี ค.ศ. 1963 จนถึง ค.ศ. 1966
ปลาหมอ
ปลาหมอ เป็นปลาน้ำจืดชนิดหนึ่ง มีชื่อวิทยาศาสตร์ว่า Anabas testudineus ในวงศ์ปลาหมอ (Anabantidae) มีรูปร่างป้อม ลำตัวแบนข้าง ตาโต ปากกว้าง ขอบฝาปิดเหงือกหยักแข็ง เกล็ดใหญ่คลุมทั้งลำตัว มีขอบเกล็ดแบบหยัก ผิวสาก เส้นข้างลำตัวขาดตอน ครีบหลังยาวเกือบเท่าความยาวลำตัว มีก้านครีบแข็งแหลมคมจำนวนมากเช่นเดียวกับครีบก้น แต่ครีบก้นสั้นกว่า ครีบอกเล็กเป็นรูปไข่ ครีบหางปลายมน ตัวมีสีเขียวมะกอกและมีลายประสีคล้ำที่ข้างลำตัว ครีบใส ลำตัวด้านท้องมีสีเหลือง ขอบฝาปิดเหงือกตอนบนมีแต้มสีคล้ำ มีอวัยวะช่วยหายใจเป็นแผ่นริ้วย่น ๆ อยู่ตอนบนของของช่องเหงือก จึงสามารถฮุบอากาศจากบนผิวน้ำได้โดยตรงโดยไม่ต้องรอให้ออกซิเจนละลายในน้ำ และสามารถอยู่บนบกหรือพื้นที่ขาดน้ำได้เป็นระยะเวลานาน ๆ ซึ่งในฤดูฝนบางครั้งจะพบปลาหมอแถกเหงือกไถลคืบคลานไปบนบกเพื่อหาที่อยู่ใหม่ได้ ด้วยความสามารถนี้ ในภาษาอังกฤษจึงเรียกปลาชนิดนี้ว่า "climbing perch" หรือ "climbing gourami" thumb|200px|left|ปลาหมอกำลังแถกเหงือกบนบก ปลาหมอมีความยาวประมาณ 10–13 เซนติเมตร ใหญ่สุดพบถึง 20 เซนติเมตร มีพฤติกรรมการวางไข่โดยตัวผู้และตัวเมียช่วยกันปรับที่วางไข่ โดยวางไข่ลอยเป็นแพ แต่จะปล่อยให้ลูกปลาเติบโตขึ้นมาเอง